Here is a page extracted from Wikipedia that may contain CSS, HTML, and a lot of unformatted text.

Title: Punta de ra Estivacha
Content: A punta de ra Estivacha, pico Arna u Feniás Alto ye un pico de 2.911 metros d'altaria situau en a cordelera d'o Pireneu, en a muga entre os municipios de Sallent de Galligo y Pandicosa (Aragón).

Toponimia
Se diz estiva (d'o latín <AESTĪVUS, «estival, propio d'o verano») a os pratos d'alta montanya de relieu poco abrupto, con cantimplanos a embutes u lo menos, sin de guaires baixants, que a sobén mantiene-i una vechetación de hierba baixa y belluecas dica en puestos a on esta no i sería la mas favoreixita ecolochicament, y ixo ye en resulta d'a pastura cutiana d'o bestiar domestico que i consume as plantetas d'árbols y matigals superiors d'antes que creixcan prou.

L'oronimo incluye o diminutivo tensino -acha, de manera parellana a la tuca de la Estiveta Lliterola (2.825 m) situada en a val de Lliterola. Ye un toponimo recurrent en o Pireneu, trobando-se atros como o pico de la Estiva (2.124 m) u a punta Estiva (2.006 m).

Vinclos externos 
 En Mendikat.

Estivacha
Estivacha
Estivacha
Estivacha
Estivacha
Macizo de Pandicosa
Montanyas de l'Alto Galligo